শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার (ভারত)
শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার হল ভারতের তথ্য ও প্রচারণা মন্ত্রণালয়ের অধীন চলচ্চিত্র উৎসব অধিদপ্তর কর্তৃক প্রদত্ত জাতীয় চলচ্চিত্র পুরস্কার আয়োজনের একটি বার্ষিক পুরস্কার। ১৯৮৪ সাল থেকে চলচ্চিত্র উৎসব অধিদপ্তর ভারতীয় চলচ্চিত্রে পোশাক পরিকল্পনায় অবদানের জন্য এই পুরস্কার প্রদান করছে। ভারতের রাষ্ট্রপতি নতুন দিল্লিতে এক আয়োজনে এই পুরস্কার প্রদান করেন। পুরস্কার বিজয়ীদের "রজত কমল" সনদ ও নগদ ₹৫০,০০০ অর্থ প্রদান করা হয়। যৌথ ও একাধিকবার বিজয়ীসহ চলচ্চিত্র উৎসব অধিদপ্তর এখন পর্যন্ত ৪১ জনকে এই পুরস্কার প্রদান করেছে।